### 20.    Beslutning om frigivelse af rådighedsbeløb til vedligeholdelsesarbejder på havnene i 2019

**Åbent**

Sagsnr.: 326-2018-33709       J.nr.: 08.03.26           Dokumentnr.:
326-2018-279895

**Sagstype**

Beslutning.

**Resume og sagens baggrund**

Der er på investeringsoversigten for 2019 afsat et
rådighedsbeløb på i alt 2,3 mio. kr. til vedligeholdelsesarbejder på havnene.
Der søges om en anlægsbevilling på 2,3 mio. kr. til igangsættelse af arbejderne.

**Indstillinger**

Direktøren indstiller, at der gives en anlægsbevilling på i
alt 2,3 mio. kr. til vedligeholdelsesarbejder på havnene finansieret af det
afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Vedligeholdelsesarbejderne på de
fire havne [adresse], [adresse], [adresse] og Sejerø planlægges og udføres efter en
vedligeholdelsesplan, der er en del af tilstands- og vedligeholdelsesrapporten
for havnene.

Til gennemførelse af
vedligeholdelsen afsætter Kommunalbestyrelsen 5,3 mio. kr. på investeringsoversigten.
I årene 2018-2021 er beløbet dog reduceret med 3,0 mio. kr., som i stedet
anvendes i ombygningen af den gamle vesthavn i Kalundborg. Der er således afsat
2,3 mio. kr. til vedligeholdelsesarbejder på de øvrige havne i hvert af årene
2018-2012. Vedligeholdelsestakten må i disse år tilpasses det reducerede beløb.

De vedligeholdelsesopgaver,
anlægsbevillingen er planlagt anvendt til i 2019, er:

·
Etape 2 af renovering af to kajstrækninger på henholdsvis
Nordmolen og Vestmolen på [adresse]. 1. etape af renoveringen er gennemført i
2018 og 2. etape af renoveringen forventes igangsat 1. januar 2019. Der skal
rammes spuns på Nordmolen samt montering af fendertræ på hele strækningen af
både Nord- og Elin Nørgaard.

·
Flytning af el på [adresse] i forbindelse med opførelse af det
nye spisehus.

·
Nedrivning af skure på [adresse], der står der, hvor spisehuset
skal opføres.

·
Revidering af vedligeholdelsesplan for henholdsvis [adresse],
Sejerø, [adresse] og [adresse] havne. Dette er nødvendigt for at kunne prioritere,
de kommende års projekter.

Hvis det er muligt inden for den
afsatte anlægsramme, dvs. hvis der ikke er rammehindringer eller andre
uforudsete udgifter i forbindelse med ovenstående projekter, igangsættes nogle
af de øvrige projekter i tilstandsrapporten for havnene, såsom:

·
Fastmontering af anoder på [adresse] på [adresse]

·
Reparation af glassiet i [adresse] ved [adresse] og
fiskerskurene

·
Betonreparationer af skotrenderne på midtermolen og på [adresse],
ligeledes på [adresse].

**Økonomiske konsekvenser**

Der gives en anlægsbevilling på 2,3 mio. kr. til vedligeholdelsesarbejder
på havnene i 2019, finansieret af det afsatte rådighedsbeløb i 2019. Økonomichefen
bemærker, at restrådighedsbeløbet herefter udgør 0 kr.

**Teknik- og Miljøudvalgets møde
den 6. december 2018:**

Anbefales.

**Økonomiudvalgets møde den 12.
december 2018:**

Anbefales.